**Ministru kabineta rīkojuma projekta „Par valsts meža zemes nodošanu Engures novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Engures novada pašvaldības īpašumā valsts meža zemi – valsts nekustamo īpašumu (nekustamā īpašuma kadastra nr.90820010075) “Melnezers” – zemes vienību (zemes vienības kadastra apzīmējums 90820010074) 71,58 ha platībā Engures novada Smārdes pagastā pašvaldības autonomās funkcijas veikšanai – parku ierīkošanai un uzturēšanai. Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „c” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” 15. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „c” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tostarp parku ierīkošanai un uzturēšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp parku, skvēru un zaļo zonu ierīkošana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemes vienības ierakstīšanas zemesgrāmatā un meža inventarizācijas materiālu un mežaudzes vērtības saņemšanas ministrija sagatavo rīkojuma projektu par valsts meža zemes atsavināšanu.Zemkopības ministrija, atbilstoši noteikumiem Nr.776, ir izvērtējusi Engures novada pašvaldības iesniegtos dokumentus par valsts meža zemes atsavināšanu. Engures novada pašvaldība ar 2014. gada 15. decembra vēstuli Nr.3.12./740 iesniedza Zemkopības ministrijā atsavināšanas ierosinājumu nodot bez atlīdzības Engures novada pašvaldībai nekustamā īpašuma „Valsts mežs Smārde” (kadastra Nr. 90820010014) sastāvā ietilpstošo zemes vienību ar kadastra apzīmējumu 90820010044 75 ha platībā likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas – parku ierīkošanas un uzturēšanas – īstenošanai (publiskas atpūtas vietas izveidošanai rekreācijai un atpūtai pašvaldības iedzīvotājiem). Ierosinājumam pievienots Engures novada domes 2014. gada 17. jūnija lēmums (prot. Nr.6 p.18) “Par nepieciešamību iegūt zemi pašvaldības autonomo funkciju veikšanai”, Engures novada domes 2014. gada 8. jūlija izziņa (Nr.3-13/202) “Par atbilstību teritorijas plānojumam”, nogabalu apraksts, atsavināmās valsts meža zemes izvietojuma skice, Melnezera apkārtnes skice un izdruka no zemesgrāmatas. Engures novada dome ar 2015. gada 20. marta vēstuli Nr.3-12/221 iesūtīja būves (parka) metu atbilstoši MK noteikumu Nr.776 “Valsts meža zemes atsavināšanas kārtība” 8. punktam. Zemkopības ministrija 2015. gada 31. jūlija pilnvarā Nr. 3.4-11/2615/2015 pilnvaroja Engures novada pašvaldību īstenot darbības, kas saistītas ar valsts meža zemes *–* nekustamā īpašuma „Valsts mežs Smārde” (kadastra Nr.90820020114) (kopplatība 495,84 ha) sastāvā ietilpstošās zemes vienības ar kadastra apzīmējumu 90820020144 daļas aptuveni 75 ha platībā atsavināšanu – zemes vienības nodalīšanu apvidū, zemes robežu plānu izgatavošanu un meža inventarizācijas veikšanu.Akciju sabiedrība „Latvijas valsts meži” 2018. gada 24. maija vēstulē informēja, ka pēc VZD reģistrēto zemes gabalu robežu plānu saņemšanas no Engures pašvaldības AS “Latvijas valsts meži” ir īstenojusi darbības, lai reģistrētu izmaiņas zemesgrāmatā. Tādējādi atsavināmais zemes gabals 71,58 ha platībā ir atdalīts no nekustamā īpašuma “Valsts mežs Smārde” sastāva, tam piešķirts nosaukums “Melnezers”, kadastra Nr. 90820010075, un 2018. gada 23. maijā tas reģistrēts atsevišķā zemesgrāmatas nodalījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība „Latvijas valsts meži” un Engures novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Pēc Ministru kabineta rīkojuma projekta pieņemšanas un nodošanas un pieņemšanas akta parakstīšanas starp Engures novada pašvaldību un akciju sabiedrību „Latvijas valsts meži” tiks noslēgts servitūta līgums par dabiskajām brauktuvēm, kas nepieciešamas akciju sabiedrībai „Latvijas valsts meži” apsaimniekošanas darbu veikšanai un uguns apsardzības nodrošināšanai meža masīvos, kuri robežojas ar atsavināto platību.Parka ierīkošanu pēc valsts meža zemes atsavināšanas un tā uzturēšanu Engures novada pašvaldība īstenos atbilstoši Ministru kabineta 2013. gada 5. marta noteikumiem Nr.123 „Noteikumi par parku un mežaparku izveidošanu mežā un to apsaimniekošanu”. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu 2018. gada 28. jūnijā publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā “Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Priekšlikumi par rīkojuma projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība „Latvijas valsts meži” un Engures novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Engures novada pašvaldība segs izdevumus, kas saistīti ar nekustamā īpašuma „Melnezers” pārreģistrāciju uz Engures novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Balodis 67027345

Janis.Balodis@zm.gov.lv